Santa Cruz de Tenerife

Santa Cruz de Tenerife je lučki španjolski grad od 203,692 stanovnika u arhipelagu i španjolskoj autonomnoj zajednici Kanari. Sveti Križ od Tenerifa (prevedeno sa španjolskog) je administrativni centar istoimene provincije zajednice i provincije. Geografija Santa Cruz de Tenerife leži na sjeveroistočnoj obali gorovitog otoka Tenerife, na malom sušnom ravničarskom pojasu tog vulkanskog otoka. Kako baš nema neki velik dobro zaštićen duboki zaljev, podignuta su dva duga lukobrana, iza kojih se prostire luka sa dugim kejom, a zbog toga jer leži u suhom krajupitka voda doprema se akvaduktom sa nedaleke planine Historija Santa Cruz je osnovan 1494. nakon što se na njemu iskrcao i zauzeo ga konkvistador Alonso Fernández de Lugo. Poznat je po tome što je u neuspjelom napadu na njega 1797. heroj Britanske kraljevske ratne mornarice tadašnji kapetan Horatio Nelson izgubio je desnu ruku. Nakon uspješne odbrane i hrabrosti njegovih stanovnika - Santa Cruz je dobio status grada i pravo na vlastiti grb. Ubrzo nakon toga Santa Cruz je postao prijestolnica Kanarskih otoka, taj položaj imao je sve do 1927., tad je tu poziciju počeo dijeliti sa Las Palmas de Gran Canaria. S tim da parlament arhipelaga ima stalno sjedište u Santa Cruzu. General Francisco Franco je upravo u Santa Cruzu organizirao i izveo pobunu koja je 1936. dovela do Španjolskog građanskog rata. Zbog zakona donešenog 1927. koji je zabranjivao izgradnju rafinerija nafte u privatnom vlasništvu na španjolskom ozemlju (trgovina naftom i njenim derivatima bila je državni monopol) 1930. izgrađena je rafinerija u Santa Cruzu. Odtad je luka Santa Cruza, izrasla u velik naftni terminal sa ogromnim cisternama za skladištenje nafte i njenih derivata. Pored toga ona ima i velik putnički promet, jer preko nje dolazi najveći broj putnika na arhipelag, i najbolje je povezana sa ostalim otocima. Pored rafinerije velik industrijski pogon je kemijska industrija - Ascanio Química. U novije vrijeme Santa Cruz je bio vijest dana, nakon katastrofalnog sudara aviona na aerodromu Los Rodeos 1977. kad je poginulo 582 putnika. Taj događaj ubrzao je gradnju novog aerodroma, da se rastereti stari. Novi aerodrom Kraljica Sofia Južnih Tenerifa, otvoren je već 1978., danas oba pridonose turizmu. Znamenitosti i atrakcije Od znamenitosti Santa Cruz ima parohijsku crkvu Concepción, vojni i arheološki muzej, teatar i stadion za koridu. Poznat je po tradicionalnom februarskom karnevalu i vječnom rivalitetu sa Las Palmas de Gran Canaria koji ovdje zovu - Pleito Insular (otočka svađa). Gradovi pobratimi Reference Vanjske veze Ayuntamiento Santa Cruz de Tenerife (es)